୨୦୨୧ରେ ମହାକାଶକୁ ମାନବ ପଠାଇବ ଭାରତ\nବେଙ୍ଗାଲୁରୁଃ ଭାରତ ୨୦୨୧ ଡିସେମ୍ବରରେ ଏହାର ମଧ୍ୟମ ଧରଣର ସ୍ପେସ୍ ମିଶନ୍ 'ଗଗନୟାନ' ମହାକାଶକୁ ପ୍ରେରଣ କରିବ। ପ୍ରଥମକରି ୩ ଜଣିଆ ଟିମ୍ରେ ଜଣେ ମହିଳାଙ୍କୁ ମହାକାଶକୁ ପଠାଯିବ ବୋଲି ଭାରତୀୟ ମହାକାଶ ଗବେଷଣା ସଂସ୍ଥା (ଇସ୍ରୋ)ର ଚେୟାରମ୍ୟାନ୍ କେ. ଶିବନ୍ ଶୁକ୍ରବାର ପ୍ରକାଶ କରିଛନ୍ତି।\n୨୦୨୧ରେ ମହାକାଶକୁ ମାନବ ପଠାଇବ ଭାରତ\t January 12th, 09:06 AM January 12th, 09:06 AM\nବେଙ୍ଗାଲୁରୁଃ ଭାରତ ୨୦୨୧ ଡିସେମ୍ବରରେ ଏହାର ମଧ୍ୟମ ଧରଣର ସ୍ପେସ୍ ମିଶନ୍ 'ଗଗନୟାନ' ମହାକାଶକୁ ପ୍ରେରଣ କରିବ। ପ୍ରଥମକରି ୩ ଜଣିଆ ଟିମ୍ରେ ଜଣେ ମହିଳାଙ୍କୁ ମହାକାଶକୁ ପଠାଯିବ ବୋଲି ଭାରତୀୟ ମହାକାଶ ଗବେଷଣା ସଂସ୍ଥା (ଇସ୍ରୋ)ର ଚେୟାରମ୍ୟାନ୍ କେ. ଶିବନ୍ ଶୁକ୍ରବାର ପ୍ରକାଶ କରିଛନ୍ତି। ମହାକାଶ ଗବେଷଣା ତ୍ୱରାନ୍ବିତ କରିବା ପାଇଁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଘୋଷଣା କରିବା ସହିତ ଏଥିପାଇଁ ଅଧିକ ଅର୍ଥ ବ୍ୟୟ ନିମନ୍ତେ ପ୍ରତିଶ୍ରୁତି ଦେଇଥିଲେ। ଏଥିପାଇଁ ଇସ୍ରୋ ଏକ ମାନବବାହୀ ମହାକାଶଯାନ ନିର୍ମାଣ କରୁଛି। ଏ ସମ୍ପର୍କରେ ଶିବନ୍ କହନ୍ତି, ଏଥିପାଇଁ ପ୍ରସ୍ତୁତି ଜାରି ରହିଛି। ମହାକାଶକୁ ମାନବ ପଠାଇବା ପୂର୍ବରୁ ୨୦୨୦ ଡିସେମ୍ବର ଏବଂ ୨୦୨୧ ଜୁଲାଇରେ ଏପରି ଦୁଇ ପର୍ଯ୍ୟାୟରେ ମାନବବିହୀନ ମହାକାଶଯାନ ପ୍ରେରଣ କରାଯିବ। ଏହାପରେ ୨୦୨୧ ଡିସେମ୍ବରରେ ଭାରତ ମହାକାଶକୁ ମାନବ ପଠାଇବ। ନିକଟରେ ୯,୦୨୩ କୋଟି ଟଙ୍କାର ମହାକାଶ ଗବେଷଣା ପ୍ରକଳ୍ପକୁ କେନ୍ଦ୍ର କ୍ୟାବିନେଟ୍ ମଞ୍ଜୁରୀ ପ୍ରଦାନ କରିଛି। ଗତବର୍ଷ ଲାଲକିଲ୍ଲାରେ ସ୍ବାଧୀନତା ଦିବସ ଅଭିଭାଷଣରେ ମୋଦି କହିଥିଲେ, ୨୦୨୨ ସୁଦ୍ଧା ଇସ୍ରୋ ନିଜର ଦକ୍ଷତା ପ୍ରତିପାଦନ କରି ଚନ୍ଦ୍ରକୁ ମାନବ ପଠାଇବା ସହିତ ସେଠାରେ ତ୍ରିରଙ୍ଗା ପତାକା ଉଡାଇବାକୁ ସକ୍ଷମ ହୋଇପାରିବ।
